Lolland-Falsters Stifts-Tidende, 1837-08-01
Naar man i vore indenlandske Blade seer, hedder det fra det Holsteenske, de mangfoldige Opfordringer, Forslag og Ansøgninger, der have Hensyn til vor Communal=Forfatning, skulde man troe, at en almindelig Jnteresse for denne den politiske Udviklings Grundvold var vakt her i Landet, men dette synes dog at modsiges ved paafaldende Symptomer af en indgroet Apathie, og saaledes har i Eckernførde, af 325 stemmeberettigede Borgere kun 38 indfundne sig ved Valget af en Repræsentant, ligesom i Oldenburg kun 2 vare mødte i lignende Øiemed. Vi kunne imidlertid ikke antage disse Exempler som egentlige Beviis for at Borgerne mangle Jnteresse for Communal-Anliggender i det Hele, men vel for at den nugjældende Communal=Forfatning mangler alt Liv og Betydning for Folket. Dette kan man dog ingenlunde med Rette bebreide Folket, thi hvor Communerne ere saa afhængige af Embedsmændene, saa aldeles overgivne til Amtmændenes faderlige Overformynderskab, som hos os, der hører der i Sandhed en sjælden Grad af Opoffrelse til at være deputeret Borger, da man forveien veed, at der som oftest ikke er Spørgsmaal om at fremme Communens eller Vælgernes sande Vel ved sit Arbeide, men kun om det der eenstemmig ansees derfor, vil tækkes høie Vedkommende, der ved en Erklæring, det ikke tilstedes Borger=Repræsentationen at modgaae, kan tilintetgjøre alle dens Anstrængelser. At Borgerne under disse Omstændigheder vente med Længsel en ny Communal=Lovgivning, der er udarbeidet med Hensyn til de af vore Stænder dertil givne Grundtræk, og ere ligegyldige for den nugjældende, kan derfor neppe dadles saa meget. J Anledning af at Magistraten i Kiel havde fremsendt til det slesvig-holsteen lauenborgske Cancellie, et Andragende fra Borgerne om at der snart maatte foranstaltes Valg af een Deputeret og to Suppleanter for Byen til den anstundende Stænderforsamling, har Cancelliet, efter Forlydende, tilkjendegivet Magistraten sin Forundring over at den havde understøttet Borgernes Andragende i denne Henseende, da det jo ikke kunde være den ubekjendt, at Cancelliet gjennem Valgdirecteuren havde erholdt Underretning om at Byen manglede Deputerede, og at det derfor aldeles ikke kunde have ventet at Magistraten vilde have fremsendt det ommeldte Andragende. Man er i Sandhed i Forlegenhed med at udfinde hvad Cancelliet egentlig har havt til Hensigt med dette Svar til Magistraten, thi vel synes det som om det ikke har optaget det hele Andragende meget naadigt, men hertil forekommer det os at der ikke har været grundet Anledning, thi at Borgerne stolede paa, at det Tilsagn, der i Frd. 28 Mai 1831 er givet om at Stænderne skulle sammenkaldes hvert andet Aar vilde blive overholdt, og derfor ønskede at Deputerede fra dem deeltoge i Forhandlingerne, kan dog neppe fortjene den mindste de 4. Daddel ligesaalidet som at Magistraten, Borgernes beskikkede Organ, deelte og understøttede deres Anskuelser i saa Maade, og det eneste som derfor efter Nogles Anskuelser maaskee kunde forskylde Daddel, var da, at man havde mindet det øverste Regjerings Collegium, men dette forekommer at røbe en alt for stor Delicatesse fra Collegiets Side, især da det jo og bestaaer af Mennesker, der kunne glemme. Ved Livjægernes Skydeøvelse i Kjøbenhavn paa Skydebanen Enighedsværn, hændte sig forleden Dag den Ulykke, at et Gevær ved Uforsigtighed for tidlig gik af og Kuglen traf - ikke i Skiven – men i Ryggen paa en Hornblæser, der var færd med at mærke det foregaaende Skud paa Skiven. Den Forulykkede blev strax bragt paa Hospitalet, og man haaber, at han snart bliver restitueret, da Saaret ikke er farligt. Kjøbenhavn, den 28 Juli 1837. – Det glæder os at kunne berette, at de kjøbenhavnske Stænderdeputerede i et i Gaar afholdt Møde have besluttet, i Anledning af Stændernes nærforestaaende Jndkaldelse den 1ste October d. A. at holde ugentlige forberedende Sammenkomster, paa sammeMaade som i Aaret 1835. Paa Grund af nogle af de Deputeredes Fraværelse besluttedes det, at disse Moder først skulde tage deres Begyndelse om tre Uger, idet man ogsaa forudsatte som utvivlsomt, at Jndkaldelsespatentet til den Tid vil være udstedt, uden at dog dette blev gjort til nogen Betingelse for Mødernes Afholdelse. Vi haabe, at dette Exempel vil finde Efterligning i Provindserne, og at de Deputerede saaledes denne Gang ville komme sammen ligesaavel udrustede som ved deres første Sammentræden, og at der i den forestaandeStænderforsamling vil udtale sig den samme Kraftens og Enighedens Aand, som i den første Forsamling. (Kbhpst.)